Проект на договор
ДОГОВОР ЗА ОБЩЕСТВЕНА ПОРЪЧКА
№ ......../.......................2017 г.
Днес, ..................... 2017 г., в гр.Троян,  на основание чл.194 от ЗОП, между:

“В и К Стенето” ЕООД, със седалище и адрес на управление: гр. Троян, ул. “Христо Ботев” № 213, регистрирано по Ф.Д. № 155/1989 г. в регистъра на търговските дружества към Ловешкия окръжен съд, с ЕИК 820146942, ИН по ДДС BG820146942, представлявано от инж. Тонимир Стойчев Гечев - Управител, наричано  по - долу ВЪЗЛОЖИТЕЛ, от една страна

           и 

  .........................................................................................................................................., със седалище и адрес на управление: ...................................................................................., ЕГН/ЕИК/БУЛСТАТ......................................, ИН по ДДС : .......................................... (ако има регистрация), представлявано от ...................................................................................              (законен представител – име и длъжност)

или ................................................................................................................................................
(ако има упълномощено лице – име, длъжност, акт, на който се основава представителната му власт), определен за изпълнител след проведена процедура за възлагане на обществена поръчка по реда на глава XXVI ЗОП, наричано по – долу за краткост ИЗПЪЛНИТЕЛ, от друга страна, се сключи настоящия договор за обществена поръчка, наричан по – долу за краткост „Договор”, с предмет: „Доставка на ваучери за храна за нуждите на „В и К Стенето” ЕООД  гр.Троян“
Страните се споразумяха за следното:

І. ПРЕДМЕТ НА ДОГОВОРА
1.1. Възложителят възлага, а Изпълнителят приема да достави на „В и К Стенето” ЕООД  гр.Троян ваучери за храна за 2017г., отпечатани от него съобразно разпоредбите на Наредба №7 от 09.07.2003г. за условията и реда за издаване и отнемане на разрешение за извършване на дейност като оператор на ваучери за храна и осъществяване на дейност като оператор, в купюри с номинална стойност от 10 лева, всеки комплект да съдържа 6 /шест/ броя ваучери, със срок на валидност не по-малък от датата на която изтича срока на настоящия договор, като количеството на ваучерите, предмет на всяка доставка, е според нуждите на Възложителя, обективирани в периодични количествени заявки.

1.2. Изпълнителят предоставя ваучерите за храна след получаване на писмена заявка от Възложителя, в която са посочени броя и номиналната стойност на заявените ваучери. Заявката може да бъде изпратена по електронен път, по факс или по куриер.

1.3. В срока на договора Възложителят ще прави количествени заявки за ваучери за храна.

1.4.  Доставките се извършват от Изпълнителя, при условията на този договор, на адреса на Възложителя по куриер, за сметка на Изпълнителя.

II. ЦЕНА, РЕД И СРОКОВЕ ЗА ПЛАЩАНЕ
2.1. ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за отпечатване и обслужване, предмет на ценовото предложение в офертата, неразделна част от настоящия договор.
2.2. Заплащането се извършва въз основа на представени проформа протокол,  в който подробно са описани броя и вида на заявените ваучери, номиналната им стойност, както и проформа фактура за стойността на възнаграждението за отпечатването им, разходите и ДДС от страна на ИЗПЪЛНИТЕЛЯ. Изпълнителят издава на Възложителя оригинални протокол и фактура за извършените плащания.

2.3. Дължимата от ВЪЗЛОЖИТЕЛЯ сума се заплаща по банков път в срок до 15 (петнадесет) дни, считано от датата на получаване на документите по т.2.2. от ВЪЗЛОЖИТЕЛЯ.

2.4. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC:…………………………..

IBAN:…………………………..

БАНКА:...........................................

2.5. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т.2.4. в срок от 3 (три) работни дни, считано от момента на промяната. В случай, че промяната по т.2.4. настъпи след издаване на фактура и преди плащане от страна на ВЪЗЛОЖИТЕЛЯ, ИЗПЪЛНИТЕЛЯТ е длъжен незабавно да уведоми писмено ВЪЗЛОЖИТЕЛЯ за промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ за промяната по т.2.4. по начина и в сроковете по настоящата точка, счита се, че плащанията са надлежно извършени.

2.6. Договорената цена е окончателна и не подлежи на актуализация за срока на настоящия договор.

2.7. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателното плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя / подизпълнителите за изпълнените от тях работи, които са приети по реда на раздел VІ.
ІІІ. СРОК И МЯСТО НА ИЗПЪЛНЕНИЕ
3.1. Договорът влиза в сила на 17.04.2017 г. и се сключва за срок от 12 /дванадесет/ месеца.
3.2.Мястото на изпълнение на поръчката е по адрес и седалище на ВЪЗЛОЖИТЕЛЯ, а именно гр. Троян, п.к. 5600, обл.Ловеч, общ.Троян,  ул. “Христо Ботев” № 213.

3.3. Срокът за изпълнение на всяка доставка е до 5 (пет) работни дни от датата на плащането на дължимите суми.

ІV. ПРАВА И ЗАДЪЛЖЕНИЯ НА СТРАНИТЕ
4. ВЪЗЛОЖИТЕЛЯТ има право:

4.1. Да получи заявените ваучери при условията и в сроковете по този договор.

4.2. Възложителят няма право да прехвърля правата си по този договор.

5. ВЪЗЛОЖИТЕЛЯТ е длъжен:

5.1. Да заплаща съобразно договорения срок и начин всички заявени от него ваучери, както и всички други дължими суми, включително ДДС върху възнаграждението за отпечатване, разноски по доставката на ваучерите.

5.2. Да получи заявените ваучери при условията и в сроковете по този договор.

5.3. Да уведоми ИЗПЪЛНИТЕЛЯ, в срок от 24 часа, от констатирането на кражба, загубване, повреждане, унищожаване и фалшификация на ваучерите, както и за опит за такива действия.

5.4. Да предостави на получателите на ваучери за храна подробна информация за условията и реда за ползване на ваучерите, както и списък на търговските обекти, които приемат ваучерите на ИЗПЪЛНИТЕЛЯ-оператор.

5.5. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска или техническа тайна.
6. ИЗПЪЛНИТЕЛЯТ има право:

6.1. Да получи уговореното възнаграждение при условията и в срока, посочени настоящия договор.

6.2. Да иска от ВЪЗЛОЖИТЕЛЯ необходимото съдействие за осъществяване на доставките по договора, включително представяне на документи и информация при необходимост.

6.3. Да бъде информиран за констатирана кражба, загубване, повреждане, унищожаване и фалшификация на ваучерите, както и за опит за такива действия, в срок от 24 часа от извършване на съответната констатация.

7.ИЗПЪЛНИТЕЛЯТ е длъжен: 

7.1. Да отпечата ваучери за храна, които да са осигурени с най-малко пет способа за защита и които да съдържат всички реквизити – серия, номер, фирма, седалище и адрес на управление на оператора, единния идентификационен код, определен от Агенцията по вписванията, съответно единния идентификационен код по БУЛСТАТ; фирма, единния идентификационен код, определен от Агенцията по вписванията, съответно единния идентификационен код по БУЛСТАТ на работодателя; номинална стойност на ваучера за храна (изразена цифром и словом), определена в левове; срок на валидност на ваучера за храна; изрична забрана за покупка на вино, спиртни напитки, пиво и тютюневи изделия чрез ваучери за храна; изрична забрана за връщане на остатък до номиналната стойност на предоставения ваучер; място за поставяне на дата и печат на доставчика; уникалния номер на получената от оператора индивидуална квота, по която е предоставен ваучерът за храна; дата на издаване на заповедта на получената от оператора индивидуална квота, по която е предоставен ваучерът за храна. В случай, че срокът за издаване на ваучери за храна по индивидуалната квота е удължен по реда на чл.12, ал.12 във връзка с ал.10 от Наредба №7 от 09.07.2003г. за условията и реда за издаване и отнемане на разрешение за извършване на дейност като оператор на ваучери за храна и осъществяване на дейност като оператор, ваучерът трябва да съдържа дата на издаване на заповедта за удължаване срока на валидност на ваучерите.

7.2. Да предоставя ваучери със срок на валидност не по-малък от датата на която изтича срока на настоящия договор.

7.3. Изпълнителят не е длъжен да заменя ваучери за храна, които след предоставянето им на ВЪЗЛОЖИТЕЛЯ са увредени, унищожени, загубени или откраднати.

7.4. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнението на задълженията му по настоящия договор.

7.5. В случай, че в офертата си е посочил подизпълнители, да сключи договор/договори за подизпълнение с посочените в офертата подизпълнител/и, в срок от 3 (три) дни, считано от датата на сключване на настоящия договор и да предостави оригинален екземпляр на ВЪЗЛОЖИТЕЛЯ в срок от 3 (три) дни, считано от датата на сключване на договора с подизпълнител.

V. ГАРАНЦИЯ ЗА ИЗПЪЛНЕНИЕ
8. ВЪЗЛОЖИТЕЛЯТ не изисква предоставяне на гаранция за изпълнение на договора. 
VI. ПРИЕМАНЕ И ПРЕДАВАНЕ НА ИЗПЪЛНЕНИЕТО
9.1. Приемането на доставките по т.1.1. се извършва от определени от страна на ВЪЗЛОЖИТЕЛЯ и на ИЗПЪЛНИТЕЛЯ лица.

9.2. Приемането на доставките се извършва с подписване на двустранен протокол от лицата по т. 9.1.

9.3. Когато ИЗПЪЛНИТЕЛЯТ е сключил договор/договори с подизпълнител/и, доставките се приемат от ВЪЗЛОЖИТЕЛЯ с подписване на протокол от него, от ИЗПЪЛНИТЕЛЯ и от подизпълнителя.
VІІ.НЕУСТОЙКИ

10.1. При забава на ИЗПЪЛНИТЕЛЯ, същият дължи неустойка в размер на 0.15% върху стойността на забавената доставка за всеки просрочен ден за първите 5 дни от датата на падежа, а след този срок – 0.2 % но не повече от 15% от стойността по заявката. Сумата се удържа от ВЪЗЛОЖИТЕЛЯ при изплащането на съответната цена.

10.2.Изплащането на неустойката не лишава изправната страна от правото да търси реално изпълнение и обезщетение за действително претърпените вреди.

VІІІ. НЕПРЕДВИДЕНИ ОБСТОЯТЕЛСТВА
11.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.
11.2. В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

11.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 2 (два) дни от настъпването на непреодолимата сила. При неуведомяване се дължи обезщетение за настъпилите от това вреди.

11.4. Докато трае непреодолимата сила, изпълнението на задълженията на страните и на свързаните с тях насрещни задължения се спира.

ІХ. УСЛОВИЯ ЗА ИЗМЕНЕНИЕ НА ДОГОВОРА

12. Изменение на сключения договор за обществена поръчка се допуска по изключение, при условията на чл.194, ал.3 във връзка чл.116 , ал.1, т.6 от ЗОП.
Х. УСЛОВИЯ И РЕД ЗА ПРЕКРАТЯВАНЕ НА ДОГОВОРА. ОТГОВОРНОСТ
13.1. Настоящият договор се прекратява: 

13.1.1. с изтичане срока по т.3.1.;
13.1.2. по взаимно съгласие между страните, изразено в писмена форма; 

13.1.3. при виновно неизпълнение на задълженията на една от страните по договора - с  10 - дневно писмено предизвестие от изправната до неизправната страна; 

13.1.4. с окончателното му изпълнение;

13.2. ВЪЗЛОЖИТЕЛЯТ има право да прекрати договора без предизвестие, когато: 
13.2.1. ИЗПЪЛНИТЕЛЯТ забави изпълнението на задълженията си по договора с повече от 3 работни дни;
13.2.2. ИЗПЪЛНИТЕЛЯТ не отстрани в разумен срок, определен от ВЪЗЛОЖИТЕЛЯ, констатирани недостатъци;

13.2.3. ИЗПЪЛНИТЕЛЯТ не изпълни точно някое от задълженията си по договора;

13.2.4. ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

13.2.5. по отношение на ИЗПЪЛНИТЕЛЯ в хода на договора започне производство по несъстоятелност или ликвидация, или сходно производство в държавата, където е установен;

13.2.6 е необходимо съществено изменение на поръчката, което не позволява договорът да бъде изменен по реда на чл.116, ал.1, т.6 от ЗОП;

13.2.7. се установи, че по време на провеждане на процедурата за възлагане на поръчката, по отношение на изпълнителя са били налице обстоятелствата по чл.54, ал.1, т.1 от ЗОП.
13.3. ВЪЗЛОЖИТЕЛЯТ може да прекрати договора едностранно с 30 дневно писмено предизвестие, без да дължи неустойка или обезщетение, и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

13.4. При прекратяване на договора ВЪЗЛОЖИТЕЛЯТ не дължи неустойка.

ХІ. ЗАКЛЮЧИТЕЛНИ РАЗПОРЕДБИ
14. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата с обратна разписка, по факс, електронна поща или предадени чрез куриер срещу подпис на приемащата страна.
15. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени, и когато са изпратени на стария адрес.

16. Всички спорове по този договор ще се уреждат чрез преговори между страните, а при непостигане на съгласие – ще се отнасят до компетентния съд в Република България.

17. За всички неуредени в този договор въпроси се прилагат разпоредбите на действащото законодателство.

18. Нито една от страните няма право да прехвърля правата и задълженията, произтичащи от този договор, на трета страна.
Неразделна част от настоящия договор са:

1. Техническа спецификация  – приложение №1 към настоящия договор.

2. Оферта - приложение №2 към настоящия договор.

Настоящият договор се сключи в два еднообразни екземпляра – по един за всяка от страните.
ВЪЗЛОЖИТЕЛ:




ИЗПЪЛНИТЕЛ:

„В и К Стенето” ЕООД  гр. Троян            
..........................................................

Управител: .............................


......................................……………
/инж.Тонимир Гечев/





................................
(име, подпис, печат)






(име, подпис, печат)

